C 486/196
HU
Az Európai Unió Hivatalos Lapja
2022.12.21.
2.2.
Ezek a résidő-felhasználási könnyítések 2022. október 29-én hatályukat vesztik, az Európai Bizottság felhatalmazása pedig már 2022. február 21-én lejárt.
Ami a „használd vagy elveszíted” szabályt illeti, az Európai Bizottság most azt javasolja, hogy 2022. október 29-től állítsák vissza a standard 80 %-os résidő-felhasználási arányt.
Ezt azzal indokolja, hogy az EUROCONTROL 2022. júniusi előrejelzése szerint a 2022–2023-as téli időszakban a forgalom volumene visszatér a 2019.
évi szint 90 %-ára.
2.3.
Az EGSZB-t nem győzte meg ez az érvelés.
Az Ukrajna elleni orosz katonai agresszió következtében jelentősen megnőtt a katonai járatok száma, mint ahogy a módosított útvonalon közlekedő átrepülő járatok száma is, amelyek egyike sem releváns a résidőkiosztás szempontjából.
Ezenkívül különbséget kell tenni a légi áruforgalmi mozgások között, amelyek a válság időszakában nem csökkentek jelentősen, illetve az utasforgalmi mozgások között, amelyek viszont visszaestek.
Ezen az utaspiacon belül pedig további különbségtételre van szükség: az uniós Covid19-útlevélnek köszönhetően az Európán belüli forgalom sokkal gyorsabban helyreállt a világjárvány előtti szintre, a belföldi légi forgalom és a nagy távolságú forgalom azonban a helyreállás különböző szakaszaiban jár.
Az üzleti forgalom várhatóan sokkal lassabban fog helyreállni, mint a szabadidős forgalom (4).
Semmi esetre sem nyilvánvaló, hogy a szabadidős forgalom egyenletesen áll helyre; e növekedés egy része a Covid19 két évét követően a nyaralás iránt felgyülemlett igénynek tulajdonítható.
A főbb európai hálózati légitársaságok még nem állították vissza flottájukba a nagy hatótávolságú Airbus 380 repülőgépeiket, éspedig éppen azért, mert a légitársaságoknak magas üzemanyagköltségekkel kell számolniuk, és mert nem számítanak a forgalom iránti kereslet jelentős és következetes növekedésére.
Az érdekelt felek által szolgáltatott adatok azt mutatják, hogy a forgalmi mozgások várhatóan a 2019.
évi szint 90 %-ára fognak emelkedni, az utaskereslet viszont csak e szint 78 %-ára nő.
Ha a légi járművek kihasználtsági aránya alacsonyabb, várható, hogy a légitársaságok például egy napon belül több járatot összevonnak, hogy nyereséges járatokat tudjanak fenntartani (5).
A keresletre számos országban hatással lesz a növekvő inflációs ráta és a recesszió fokozódó kockázata.
Az előrejelzések ezért nem alapulhatnak a leginkább fellendülő régiókon, hanem a különösen súlyosan érintett részpiacokat is figyelembe kell venniük.
2.4.
E tényezők alapján az EGSZB úgy véli, hogy a légi közlekedési piac fellendülése nehézkesebb lehet, mint azt az Európai Bizottság feltételezi.
Az egyes piaci szegmensek talpra állása még mindig eltérő sebességgel zajlik: a 2019-es szintekhez képest az árufuvarozás 6 %-kal nőtt, a diszkont légitársaságok 9 %-os lemaradásban vannak, a hálózati légitársaságok pedig 21 %-os növekedést értek el.
Ez annál is inkább fontos, mivel a küszöbértékek teljes résidősorozatokra vonatkoznak, ami azt jelenti, hogy a résidősorozatoknak (például csúcsidőszaki járatok) kell meghaladniuk a 80 %-os küszöbértéket.
A világjárvány előtti időszakokban a résidő-felhasználási arány 95 %-on állt, 80 %-os legalacsonyabb résidő-felhasználás mellett.
Ha az EUROCONTROL 90 %-os átlagos résidő-felhasználási arányt jelez előre, akkor azt kell feltételezni, hogy a résidősorozatok (átlagosan) nem érik el a 80 %-ot.
Ezért messze túl korai lenne visszatérni a 80:20-as küszöbértékekhez.
Helyénvalóbbnak tűnik egy 70:30-as arány elfogadása mindaddig, amíg megbízhatóbb adatok nem állnak rendelkezésre a tartós piaci fellendülés alátámasztására.
Azt is meg kell jegyezni, hogy az európai repülőterek problémái egyértelműen azt mutatják, hogy a Covid19-világjárvány hatásait még nem sikerült semlegesíteni.
A főbb uniós csomópontok, például Frankfurt és az olyan nem uniós csomópontok, mint London Heathrow, megpróbálták enyhíteni az ezeken a repülőtereken a légitársaságok működésére nehezedő nyomást, és e célból maximálták az e repülőterekre irányuló és onnan induló járatok számát, ami tömeges járattörlésekhez vezetett.
Az említett működési nyomást számos különböző változó idézi elő, például a munkaerőhiány.
Mindez azt mutatja, hogy a résidők felhasználási arányára vonatkozóan még nem érhetők el a világjárvány előtti küszöbértékek (6).
2.5.
A 70:30-as szint összhangban lenne az Egyesült Királyság kormánya által elfogadott küszöbértékekkel és indokokkal (7).
Noha ezt a szintet a légi közlekedési ágazat erősen bírálta, az EGSZB úgy véli, hogy az megteremtené az indokolt egyensúlyt a korábbi helyzethez való visszatérés és annak elismerése között, hogy az ágazat előtt álló súlyos kihívások fényében továbbra is szükség van a résidők (jóllehet csökkentett) védelmére.
Ez a szint egyszersmind ösz­ szehangolja a résidőkiosztásról szóló uniós rendelet szerinti küszöbértéket a szomszédos országok szakpolitikáiban szereplő küszöbértékekkel, és biztosítja, hogy az uniós légi fuvarozói csomópontok és Európa legnagyobb nemzetközi csomópontja, a londoni Heathrow repülőtér azonos feltételek mellett versenyezzenek.
(4) (5) (6) (7)
https://www.airliners.de/prognose-globaler-geschaeftsreiseverkehr-erholt-deutlich/65958.
Közlemény a müncheni repülőtér utasszámairól és előrejelzéseiről, amelyek azt jelzik, hogy a világjárvány előtti forgalomhoz való visszatérés a korábban feltételezettnél hosszabb időt vesz majd igénybe: https://www.airliners.de/wachsendes-passagieraufkommenbayerns-flughaefen-weit-entfernt-corona-niveau/65950.
Az Európai Bizottság az indokolásban megemlíti ugyan a kulcsfontosságú repülőtereken tapasztalható munkaerőhiányt, ám ezt rövid távú jelenségnek tartja.
Ez megkérdőjelezhető, mivel a munkaerőhiány számos gazdasági ágazatot érint, nem csak a légi közlekedést.
Nincs ok azt feltételezni, hogy ez a probléma a légi közlekedésben a közeljövőben megoldódik.
2022. január 24-én az Egyesült Királyság kormánya 2022.
március 27-től 70:30-ra módosította a résidő-felhasználási arányt, és ezzel lépést tett a rendes szabályokhoz való visszatérés felé, ugyanakkor – mint azt az Egyesült Királyság közlekedési minisztere, Grant Shapps kijelentette – védi az ágazatot a jövőbeli bizonytalanságokkal szemben.